2017. gada 6. jūnijā Noteikumi Nr. 298

Rīgā (prot. Nr. 29 7. §)

**Grozījumi Ministru kabineta 2005. gada 8. novembra noteikumos Nr. 837
"Noteikumi** **par mobilizācijas gatavības pārbaudēm un mobilizācijas mācībām"**

Izdoti saskaņā ar
Mobilizācijas likuma 9. panta
13. punktu un 16. un 17. pantu

Izdarīt Ministru kabineta 2005. gada 8. novembra noteikumos Nr. 837 "Noteikumi par mobilizācijas gatavības pārbaudēm un mobilizācijas mācībām" (Latvijas Vēstnesis, 2005, 180. nr.; 2010, 188. nr.; 2012, 74. nr.; 2014, 80. nr.) šādus grozījumus:

1. Izteikt 11. punktu šādā redakcijā:

"11. Ministrijas, kā arī pašvaldības, kuras nosaka mobilizācijas pieprasījumus par civilās aizsardzības formējumu veidošanu, katru gadu sagatavo un līdz 20. janvārim iesniedz Krīzes vadības padomei ar Iekšlietu ministriju saskaņotus civilās aizsardzības mobilizējamo formējumu mobilizācijas mācību plānus un mobilizācijas gatavības pārbaudes plānus."

2. Papildināt noteikumus ar 11.1 punktu šādā redakcijā:

"11.1 Aizsardzības ministrija Nacionālo bruņoto spēku mobilizācijas mācības un mobilizācijas gatavības pārbaudes plāno un organizē patstāvīgi un ne vēlāk kā mēnesi pirms mobilizācijas mācību un mobilizācijas gatavības pārbaužu norises informē par tām Krīzes vadības padomi."

Ministru prezidents Māris Kučinskis

Aizsardzības ministra vietā –

satiksmes ministrs Uldis Augulis